吳赤烏七年（244年），顧雍死脫後，陸遜畀委任為丞相，主持三公个事务，并继续担任荆州牧右都护等职务领武昌事。但嘸沒幾許辰光陆逊参与到太子孫和搭魯王孫霸之間个皇儲派系爭奪。全琮子全寄搭鲁王交好，陆逊因而写信畀全琮，劝全琮学习金日磾杀脫全寄以免为家门招祸，全琮弗听，引发两家頭个间隙。據《吳錄》記載，孫權私下召見楊竺，楊竺支持魯王，認為魯王有文武英才，應為嫡嗣。乃末孫權打算立魯王，廢太子。伊歇有畀使藏在孫權个床下頭偷聽，擔昰樁事體話許爻孫和。孫和害怕畀廢，搭齊巧要去武昌个御使陸胤（陸遜族子）密議，欲請陸遜上疏表諫。弗久陸遜上疏陳述：「太子正統，宜有磐石之固，魯王藩臣，當使寵秩有差，彼此得所，上下獲安。」陆逊上表爻三四趟，孙权邪氣愤怒，因为陆逊是重臣噶咾嘸沒处置佢，多趟遣中使批评陸遜。陆逊又請求至建業面見皇帝，欲口述嫡庶之分，但弗畀允許。孫權追查密議洩露一事，先後擔楊竺、陸胤收押審問。